 Waxaa halkaas warbixino laga dhagaystey ciyaartooydii hore isla markaana ka wada warbixiyay xaalada ay maanta ku sugan yihiin iyo xaalada Isboortiga Soomaaliya iyo sida aan wax qiimo lahayn looga soo qaaday kaalintii ay kaga jireen Isboortiga dalka Soomaaliya, isla markaana ay dhibaato iyo shaqo laaan weyn ku hayso dalka ayna doonayaan inay kaalintooda ka qaataan dhaqdhaqaaqyada Isboorti ee ka socda magaalada Muqdisho, waxaana halkaasi ka hadlay ciyaartooy aad u badan oo ay isugu jirey Rag iyo Dumar oo u soo dheeli jiray naadiyadii waawaynaa ee dalka ka jirey iyo Xulkii Qarankeena Soomaaliya isla markaana magac iyo maamuus ku lahaa bulshada Soomaaliyeed dhaxdeeda madaama ay ahaayeen xidigo iyo laacibiin dalkooda ka matali jirey garoomada caalamka, balse aad moodo in Dowlad laaanta ka jirta dalka ay saamayn weyn ku yeelatay dadkii ku sharafsanaa qarankooda iyo dowladooda madaama ay wax walbo ay burbureen ayaa hadana waxay noqdeen ciyaartooydani kuwa aan ka soo jeedin dadka hubka sita ee awooda maanta ku haysta Sportgiii dalka taasoo kaliftey inay marti ka noqdaan ama lagu tixgalin xirfadii ay ku howl gali lahaayeen ciyaartooydaan, kuwaasoo noqday kuwa ku dhibaataysan magaalada Muqdisho iyo gobalada dalka Soomaaliya. 